Jidher li mhux kulħadd huwa lest jiġbed l-istess ħabel fil-qasam tas-saħħa mentali hekk kif Alessandro Salerno tkeċċa mix-xogħol wara li l-Ġimgħa 16 ta’ Frar żvela fuq NET Live li jbagħti minn diżordni bipolari. Malli dan irritorna lura fuq il-post tax-xogħol, jidher li ġie nterrogat min-nies li jimpejgawh u ftit wara ngħata s-sensja. Huwa kkonferma dan permezz ta’ telefonata fuq NET Live. Il-mara tal-Kap tal-Partit Nazzjonalista, Nickie Vella de Fremeaux, sejħet din is-sensja mhux etika, deplorabbli u diżgustanti. Bħala ambaxxatriċi ta’ StoptheStigma , appellat lill-pubbliku jgħin sabiex jinstab xogħol ġdid għal dan ir-raġel vulnerabbli. Hi qalet li l-mard mentali għandu jitqies bħall-uġiegħ fiżiku għaliex hija kundizzjoni mposta fuq il-bniedem u mhux għażla tiegħu. Alessandro Salerno mhux ħaddiem ta’ Besedo Intant, fi stqarrija, Besedo Ltd għamlu kjarifika fejn qalu li huma ma kienux qed iħaddmu lil Alessandro, kif forsi setgħet ingħatat l-impressjoni. Għalhekk, Besedo mhix il-kumpanija li allegatament keċċiet liż-żgħażugħ. Hu kien impjegat ma Besedo sa Jannar 2018, filwaqt li hu deher fuq it-televiżjoni fix-xahar ta’ wara. Besedo Ltd fl-istqarrija faħħret lil Alessandro għall-kuraġġ li kellu biex jitkellem kontra l-istigma. ARA: L-intervista ma’ Net Live ftit tal-ġimgħat ilu (function(d,s,id){var js,fjs=d.getElementsByTagName(s)[0];if(d.getElementById(id))return;js=d.createElement(s);js.id=id;js.src="//connect.facebook.net/en_US/sdk.js#xfbml=1&version=v2.6";fjs.parentNode.insertBefore(js,fjs);}(document,'script','facebook-jssdk'));